Diari Oficial de la Generalitat Valenciana


Sumari del DOGV 4057, del 03-08-2001 (2001/7256)

RESOLUCIÓ de 10 de juliol de 2001, de la Direcció General de Centres Docents, por la qual es completa la resolució de 17 de maig de 2001, sobre el servici complementari de menjador per als centres públics de titularitat de la generalitat valenciana per al curs 2001/2002, pel que fa a la seua aplicació als centres docents concertats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4057

Data del DOGV
:   03-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7256


Data del document
:   10-07-2001

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * centre d'ensenyament
    * menjador escolar
    * nutrició
    * vida escolar

RESOLUCIÓ de 10 de juliol de 2001, de la Direcció General de Centres Docents, por la qual es completa la resolució de 17 de maig de 2001, sobre el servici complementari de menjador per als centres públics de titularitat de la generalitat valenciana per al curs 2001/2002, pel que fa a la seua aplicació als centres docents concertats. [2001/7256]
  
La Resolució de 17 de maig de 2001 de la Direcció General de Centres Docents, sobre el servici complementari de menjador per als centres públics de titularitat de la Generalitat Valenciana per al curs 2001/2002 (DOGV de 30 de maig), regula, entre d'altres, les condicions d'ús del dit servici i el procediment a seguir per a possibilitar la seua existència i utilització.
  
En l'apartat 7 de la citada Resolució, s'establix el preu màxim a percebre, en concepte de menjador escolar, pels centres públics de la Generalitat Valenciana. El dit import determina, al seu torn, el preu màxim que, pel servici de menjador escolar, poden percebre els centres concertats, d'acord amb el que establix l'apartat quint de l'Ordre de 13 de febrer de 1987, de la Conselleria de Cultura, Educació i Ciència, per la qual es desenrotlla el Decret 128/1986, de 20 d'octubre, que regula les activitats complementàries i de servicis dels centres docents privats en règim de concerts a la Comunitat Valenciana.
  
Per al curs escolar 2001/2002, i en relació amb els centres públics, la Conselleria de Cultura i Educació ha contractat el servici de cuidadors de menjador, i ha assumit directament la part del cost respecte del total que això comporta. Esta circumstància implica que el cost diari d'este servici, per comensal, resulta superior al preu que, com màxim, poden percebre els centres públics de titularitat de la Generalitat Valenciana, ja que la diferència existent no repercutix en el preu que han de satisfer els usuaris.
  
Davant d'això, als centres concertats, el servici complementari de menjador és a càrrec íntegrament del propi centre, la qual cosa suposa que el preu del servici en cada un d'ells haja de determinar-se, no per la quantitat màxima que puguen establir els centres públics, sinó pel cost global del servici, de manera que esta ha de ser l'import de referència a partir del qual autoritzen las direccions territorials de Cultura i Educació les quantitats a percebre de les famílies en concepte de prestació del servici complementari de menjador escolar, per part de la titularitat dels centres concertats.
  
En virtut de l'anteriorment exposat, i d'acord amb les competències atribuïdes a esta Direcció General de Centres Docents, resolc:
  
Primer
  
Determinar el preu comensal/dia del servici escolar de menjador dels centres públics de la Generalitat Valenciana en 677 PTA. (4,07 euros), conseqüència del següent desglosament:
  
Cost unitari de la minuta diària: 505 PTA (3,04 euros)
  
Cost unitari por dia d'assistència i atenció a l'alumnat: 172 PTA (1,03 euros)
  
Segon
  
El preu que s'arreplega en l'apartat anterior només esdevindrà efectiu per a la autorització de preus per la prestació del servici de menjador escolar als centres concertats de la Comunitat Valenciana. Per tant, el preu determinat en la present resolució no substituïx ni modifica l'establit, per a l'alumnat dels centres públics, en l'apartat 7 de la Resolució de 17 de maig de 2001.